[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Va\u0308he aitab so\u0303da vo\u0303ita vo\u0303i tulevasi konflikte va\u0308ltida see, kui kelleltki vo\u0303etakse talle juba antud ha\u0308a\u0308l, viilitakse maha kipsist viisnurgad vo\u0303i lo\u0303petatakse \"nende\" keeles teadete edastamine vaksali lummavates ruuporites, arutleb Eero Epner."}, {"text_idx": "#000005", "text": "Oli parlamendivalimistel kunagi selline loosung: \"Plats puhtaks!\". Plakatil seisis vanaha\u0308rra, tuntud professor, ja pu\u0308hkis luuaga minema kujuteldavad igandid. Vanast su\u0308steemist ja\u0308a\u0308nud jobud. Reeturid, kollaborandid, igasugused tolgused, kes ei sobi uue Eesti ehitamise juurde."}, {"text_idx": "#000006", "text": "Mulle see loosung meeldis, sest oli konkreetne ning luud mo\u0303jus uljalt. Ra\u0308a\u0308gitakse, et ta\u0308nu julgele po\u0308o\u0308rdele sai Eesti hea po\u0303rke, mis viis meid kiiresti euroopalike va\u0308a\u0308rtuste juurde, kus erinevused pole u\u0308hiskonnale piduriks, vaid arengu mootoriks. Plats puhtaks!"}, {"text_idx": "#000007", "text": "Ma ei ma\u0308leta, et puhtakspu\u0308hkimise loosungiga oleks mo\u0303eldud floora vo\u0303i fauna esindajaid, teisest rahvusest inimesi, tolmulestasid, ku\u0308u\u0308nikuid, lendavaid puuke, intrigaane vo\u0303i ajalugu. Nagu o\u0308eldud, pu\u0308hkijaks oli tuntud ajalooprofessor, kes hindas ko\u0303rgelt arhiivides istumist ja selle va\u0308ljauurimist, kuidas on olnud vanasti. Va\u0308hemalt nii tundus mulle, lihtsale plakatiaustajale."}, {"text_idx": "#000008", "text": "Professori so\u0303bralikku na\u0308gu vaadates ei ja\u0308a\u0308nud muljet, et talle oleks kangesti meeldinud keelamine kui sa\u0308a\u0308rane. Ta ei tundunud olevat proto-woke, kes leiab keeruliste ja vastuoluliste probleemide lahendamisel abi mo\u0303ne na\u0308htuse tu\u0308histamisest. Ei ja\u0308a\u0308nud sellist muljet, lo\u0308o\u0308ge vo\u0303i maha (olen kuulnud, et see va\u0308ljend on taas kogumas populaarsust, sest aitab alla joonida seisukohtade po\u0303himo\u0303ttekindlust ja vankumatust)."}, {"text_idx": "#000009", "text": "Heatahtlik lugeja ilmselt juba aimab, kuhu jutt tu\u0308u\u0308rib."}, {"text_idx": "#000011", "text": "Mitte ku\u0308sida ku\u0308simusi, mitte sukelduda nu\u0308anssidesse, vaid brutalistika parimate traditsioonide kohaselt viilida fassaadidelt maha viisnurgad, keelata vene keeles u\u0308tlemast, millal la\u0308heb ja\u0308rgmine rong Tu\u0308ri poole vo\u0303i na\u0308pata inimestelt, kes on harjunud kodukandi asjades kaasa ra\u0308a\u0308kima, see va\u0308ike o\u0303igus ja minema plagada po\u0303lislaante poole."}, {"text_idx": "#000012", "text": "Selle ko\u0303ige tulemuseks \u2013 nii o\u0308eldakse meile \u2013 peaks olema sidusam, tervem ja igatepidi mo\u0303nusam u\u0308hiskond. Istud o\u0303htul kamina ette, su\u0308u\u0308tad puuhalgude virnas universaalhinnaga tule ja mo\u0303tled: ha\u0308sti elasime ta\u0308na, ha\u0308sti. Keelasime, vo\u0303tsime a\u0308ra, lo\u0303ime laiali, nu\u0308hkisime maha. Kuidas ei saakski see meeldida? Vo\u0303i ptu\u0308i, ei peagi ko\u0303ik meeldima. Kuidas ei saakski see kaasa tuua turvalisema ja solidaarsema riigi? Saab, kindlasti saab. Ehh, vennad kannatuses. Plats on puhas!"}, {"text_idx": "#000013", "text": "Oli na\u0308iteks hiljuti selline kohtumine. Tunnustatud ajaloolane ra\u0308a\u0308kis muuseumi kohvikus vaikse ha\u0308a\u0308lega, kuidas kolleegid ma\u0308lu-uurijad ei julge enam so\u0303na vo\u0303tta. Hing justkui kisuks u\u0308tlema, et ma\u0308letamine on mitmekihiline ja kui Narva tank ning veel mitmed va\u0308lja arvata, siis paljude monumentide puhul vo\u0303iks ju hoopis \u2013 teate ku\u0308ll \u2013 arutada, analu\u0308u\u0308sida, mo\u0303elda. Kas ei vo\u0303iks na\u0308iteks mo\u0303ne monumendi juures olla hoopis selgitav tekst, mis avaks kontekste, sest ega..."}, {"text_idx": "#000014", "text": "Ja juba ko\u0303lab stopp! Hulluks la\u0308inud! Kui palju plekki selliste siltide peale kulub! Aga plekki on meil vaja mujal. Na\u0308iteks tuleks meisterdada u\u0308ks korralik ha\u0308biplekk ja anda see ko\u0303igile, kes arvavad, et isegi no\u0303ukogude aja monumente on meil tulevikus mitte ainult kena vaadata, vaid isegi vaja: mineviku selgitamiseks ja sellest o\u0303ppimiseks."}, {"text_idx": "#000015", "text": "\"Sest kas dialoog oleks parem viis tuleviku arusaamatuste ja konfliktide a\u0308rahoidmiseks? A\u0308rge tehke nalja. Ta\u0308nasel pa\u0308eval? Plats puhtaks!\""}, {"text_idx": "#000016", "text": "Praegu on so\u0303da, tuletatakse meile meelde, ja sellises olukorras peavad igasugused pooltoonid kaduma, sest on vo\u0303imalik ainult mustvalged lahendused. Ainult mustvalge aitab lo\u0303petada so\u0303jad, to\u0303sta to\u0308o\u0308viljakust ja meessuguhormoonide arvu ning kindlustada, et tulevikus meil oleks va\u0308hem kui nii so\u0303du kui ka u\u0308leu\u0308ldse konflikte. Sest kas dialoog oleks parem viis tuleviku arusaamatuste ja konfliktide a\u0308rahoidmiseks? A\u0308rge tehke nalja. Ta\u0308nasel pa\u0308eval? Plats puhtaks!"}, {"text_idx": "#000017", "text": "U\u0308leu\u0308ldse ei maksa mo\u0303elda liiga keeruliselt. Kui na\u0308iteks Venemaa ka\u0308itub teatud moel, siis ja\u0308relikult on ka ko\u0303ik kohalikud venelased sellised. Vo\u0303rdusma\u0308rk nende kahe vahel, ja punkt ja siis veel kord punkt. Vo\u0303rdusma\u0308rk veel ka mitte ideoloogia ja valimiso\u0303iguse, vaid rahvuse ja valimiso\u0303iguse vahele. Lu\u0308ke on va\u0308ike, pealtna\u0308ha tu\u0308hine, aga ometi otsustav."}, {"text_idx": "#000018", "text": "Va\u0308lispoliitika ja sisepoliitika la\u0308htugu samadest printsiipidest, sest kui me so\u0303dime venelastega va\u0308lismaal, siis miks ei peaks see va\u0308hemalt mingil moel peegelduma ka seespool. Normaalne? Normaalne. Plats puhtaks!"}, {"text_idx": "#000019", "text": "Kui viidi minema Narva tank, peeti siin-seal vajalikuks parastada: kas saite aru, et Eesti Vabariigiga ei jamata. Ei tuntud uhkust ainult selle monumendiks maskeerunud va\u0308givalla su\u0308mboli a\u0308raviimise u\u0308le, vaid ka a\u0308raviimise natuuri u\u0308le \u2013 et see oli jo\u0303uline, tugev, kohal olid mitte sinistes, vaid koguni rohelistes riietes mehed ja kraana ulatus nii ko\u0303rgele u\u0308le puulatvade, et pool Narvat pidi seda na\u0308gema ja mo\u0303istma: valesti on elatud, valesti on mo\u0303eldud."}, {"text_idx": "#000020", "text": "Na\u0308itasime koha ka\u0308tte, ja mitte ainult neile, kes ideoloogiliselt imelikud, vaid ka \"neile\", kes ra\u0308a\u0308givad u\u0308hes teises keeles ja ma\u0308letavad u\u0308hte teist ma\u0308lu."}, {"text_idx": "#000021", "text": "Ku\u0308simus ei ole mitte u\u0308ksikutes otsustes vo\u0303i ideelistes valikutes, vaid mingis u\u0308ldkehtivusele pu\u0308rgivas printsiibis, millele annab o\u0303igustuse justkui so\u0303da. Plats tuleb puhtaks teha ja punkt."}, {"text_idx": "#000022", "text": "Ometi tundub, et selle pu\u0308rgiva printsiibi taga pole sugugi ainult so\u0303da, vaid hoopis teistsugused ihad. Va\u0308he aitab so\u0303da vo\u0303ita vo\u0303i tulevasi konflikte va\u0308ltida see, kui kelleltki vo\u0303etakse talle juba antud ha\u0308a\u0308l, viilitakse maha kipsist viisnurgad vo\u0303i lo\u0303petatakse \"nende\" keeles teadete edastamine vaksali lummavates ruuporites. Aimdub mingisugune a\u0308rganud otsustavus: kannatasime seda ko\u0303ike 30 aastat, nu\u0308u\u0308d aitab, juba ammu oleks tulnud teha. Plats puhtaks!"}, {"text_idx": "#000023", "text": "Ka\u0308ttemaks mingisuguse ebao\u0303nnestumise eest, aga ebao\u0303nnestumise eest vastutavad ainult \"nemad\". Samamoodi ka monumentidega, laiemalt aga u\u0308leu\u0308ldse ma\u0308luga. Olid juba unustatud vaesed monumendikesed, tuli neid alles otsima hakata, paluti kogu u\u0308hiskonna abi, et nad informeeriksid sammaldunud ausammastest, et siis nad u\u0308les leida ja maha vo\u0303tta. Tu\u0308histada, kustutada, a\u0308ra unustada."}, {"text_idx": "#000024", "text": "Va\u0308he on Karksi taga tummalt seisval monumendil jo\u0303udu a\u0308ssitada u\u0308les inimesi relvi haarama, ku\u0308ll aga oleks tal ehk rammu, et tuletada meelde, panna ko\u0303nelema, o\u0303petada ma\u0308letama ja jumal teab, vo\u0303ib-olla isegi minevikust o\u0303ppima. Kuid pole vaja. Me oleme so\u0303jas, tuletatakse meelde. Ja vo\u0303etakse miskipa\u0308rast omaks so\u0303ja iidne printsiip: see, kellel pole o\u0303igus, oskab kasutada ainult jo\u0303udu. Plats puhtaks!"}, {"text_idx": "#000025", "text": "Alles hiljuti kaebasid praegused keelajad, kuidas maailmas kistakse maha monumente, tu\u0308histatakse teisitiarvajaid ja kehtestatakse keelamiste ning tsensuuri kaudu mingisugust uut ideoloogilist arusaama maailma asjadest. Ja nu\u0308u\u0308d u\u0308tles lugupeetud ajaloolane, et mitmed tema kolleegid kardavad ilma ja\u0308a\u0308da teadusrahadest, kui nad peaksid hakkama kasvo\u0303i sosinal ra\u0308a\u0308kima, et Maarjama\u0308e obelisk see ja too."}, {"text_idx": "#000026", "text": "See on tu\u0308histamiskultuuri uus tulemine, mis ei taha kuuldagi aruteludest ega pooltoonidest. Neid peetakse u\u0308leharitud inimeste ajaviiteks \"to\u0303sistel aegadel\" ning leitakse, et tuleviku jamasid aitab a\u0308ra hoida ainult u\u0308ks lihtne, terviklik ja to\u0303eliselt mo\u0303istlik printsiip: plats u\u0308kskord ometi to\u0303esti puhtaks!"}, {"text_idx": "#000027", "text": "Kuidas see ko\u0303ik peaks kaasa aitama terviklikuma u\u0308hiskonna loomisele ja rahvuste (mitte ideoloogiate) vahelisele mo\u0303istmisele, kui u\u0308hiskonda koheldakse lollikeste kimbuna, kelle silme alt tuleb a\u0308ra koristada nii ebasobivad ma\u0308lu, keel kui inimesed? Kas ei meenuta see u\u0308ht teist u\u0308hiskonda? Sellist, kust viimased 30 aastat oleme proovinud kiiruga eemalduda?"}, {"text_idx": "#000028", "text": "Nagu uuemal ajal kombeks, tuleks hiljemalt lo\u0303pusirgel vanduda truudust po\u0303hiva\u0308a\u0308rtustele. Hea ku\u0308ll, vannume."}, {"text_idx": "#000029", "text": "Juulikuus on Eesti maapiirkondades ilus \u2013 no\u0303us. Narva tank tuli a\u0308ra viia, Venemaaga kompromisse ei saa so\u0303lmida, sest ta tunneb ainult jo\u0303udu ning sealne u\u0308hiskond kaasvastutab so\u0303ja eest \u2013 samuti no\u0303us. Ka meie peame silmas pidama, et Venemaa ideoloogia siin juuri ei ajaks ning selle nimel tuleb ette vo\u0303tta otsustavaid samme \u2013 muidugi."}, {"text_idx": "#000030", "text": "Aga kust on tulnud veendumus, et hoogto\u0308o\u0308 on parem kui analu\u0308u\u0308s, puusatuli parem kui sihtimine ja parim lahendus on la\u0308heneda va\u0308ikeriigis asjadele totaalselt. Sellest paraku on vo\u0303imatu aru saada."}, {"text_idx": "#000031", "text": "Aga noh, paljusid asju ei oska selgitada. Kui na\u0308iteks ku\u0308mne aasta pa\u0308rast peaksin lapselapsega mo\u0308o\u0308da Tallinna ta\u0308navaid paradeerima ning ta juhtub ku\u0308sima, miks u\u0308hel vo\u0303i teisel hoonel on kirkaja\u0308ljed vo\u0303i miks u\u0308ks vo\u0303i teine inimene hoiab oma suu kinni, ei oska ilmselt midagi mo\u0303istlikku o\u0308elda."}, {"text_idx": "#000032", "text": "Jalutame mo\u0308o\u0308da kena su\u0308gista\u0308navat, langeb ainult rangelt emakeelseid puulehti ning meenuvad miskipa\u0308rast kaks kirjakohta. Esiteks mo\u0303ned aastad tagasi loetud Vene noorte patriootlikud kirjandid, mille nad kirglikult lubasid minna vajadusel Eestit kaitsma. Ja teiseks Juhan Viidingu luuleread:"}, {"text_idx": "#000034", "text": "Raul Rebane: sundajalugu ja Tundmatu Obelisk"}, {"text_idx": "#000035", "text": "U\u0308lle Madise tu\u0308histamisest: hull on see, kui ha\u0308biposti pannakse need, kes andestavad"}, {"text_idx": "#000036", "text": "Maarja Vaino: kommunistliku su\u0308mboolika eemaldamine ei ole tu\u0308histamine"}, {"text_idx": "#000037", "text": "No\u0303ukogudeaegne maal Estonia laes tekitab vastakaid arvamusi"}, {"text_idx": "#000038", "text": "Maarjama\u0308e memoriaalilt eemaldati punava\u0308e su\u0308mboolikaga tahvlid"}, {"text_idx": "#000039", "text": "Elron lo\u0303petab venekeelsed ha\u0308a\u0308lteavitused Balti jaamas"}, {"text_idx": "#000042", "text": "Vene agressioon on pannud inimesi no\u0303udma venekeelse teavituse lo\u0303ppu Balti jaamas"}, {"text_idx": "#000043", "text": "Piret Hartman: Eestis elavatel rahvustel on ajaloost liiga erinev arusaam"}, {"text_idx": "#000044", "text": "Lea Danilson-Ja\u0308rg: punamonumentide eemaldamine pole ajaloo u\u0308mberkirjutamine"}, {"text_idx": "#000045", "text": "Vene kodanikelt kohalikel valimistel ha\u0308a\u0308leo\u0303iguse a\u0308ravo\u0303tmine on takerdumas"}, {"text_idx": "#000046", "text": "Mart Kalm: kui viisnurk on osa arhitektuursest kompositsioonist, ei saa seda likvideerida"}, {"text_idx": "#000047", "text": "Eelno\u0303u ja\u0308rgi tuleb vaenusu\u0308mboolika ehitistelt kolme kuu jooksul ko\u0303rvaldada"}, {"text_idx": "#000049", "text": "Eneken Laanes: so\u0303da, ma\u0308lu ja identiteet"}, {"text_idx": "#000051", "text": "La\u0308a\u0308neranna vald teisaldas viis punamonumenti"}, {"text_idx": "#000052", "text": "Kommunismiohvrite memoriaali autorid: Maarjama\u0308e memoriaal va\u0308a\u0308rib kaitsmist"}, {"text_idx": "#000053", "text": "Tallinn on teisaldanud ainsa linna maal asunud punamonumendi"}, {"text_idx": "#000054", "text": "Eksperdid: Maarjama\u0308e memoriaali tuleb vaadelda pa\u0308evapoliitikast lahus"}, {"text_idx": "#000055", "text": "Ku\u0308lli Taro: meil saadakse demokraatiast ja vabadusest va\u0308ga erinevalt aru"}, {"text_idx": "#000056", "text": "Marju Himma: monumendikonflikti keeras u\u0308les poliitkasu"}, {"text_idx": "#000057", "text": "Ilmar Raag: su\u0308vatank eesti hinges. Glubinno\u0303i tank v estonskoi dus\u030ce"}, {"text_idx": "#000058", "text": "Urmas Paet: selles tankis peitus a\u0308hvardus"}, {"text_idx": "#000059", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000060", "text": "Marion Villemson: teatrikultuurist publiku poolt vaadatuna"}, {"text_idx": "#000061", "text": "Harri Tiido: inimese kujutlusvo\u0303imest ja selle piiridest"}, {"text_idx": "#000062", "text": "Rein Sikk: kultuuri ha\u0308vitamist ei tohiks rahumeeli pealt vaadata"}, {"text_idx": "#000063", "text": "Kristina Reinsalu: iga (e-)ha\u0308a\u0308l loeb"}, {"text_idx": "#000067", "text": "Riik vo\u0303ib anda loa edaspidi kuldehteid vabamalt mu\u0308u\u0308a"}, {"text_idx": "#000068", "text": "O\u0303iguskantsler: patsientide ohjeldamine vajab o\u0303iguslikku selgust"}, {"text_idx": "#000073", "text": "Pa\u0308rnu Vaprusega liitus Eesti ko\u0303rgliiga raudvara"}, {"text_idx": "#000075", "text": "Pa\u0308rnu ei saanud kodusaalis Tartule vastu"}, {"text_idx": "#000076", "text": "Kultuuriminister: parasport ja meie parasportlaste saavutused va\u0308a\u0308rivad laia ko\u0303lapinda"}, {"text_idx": "#000080", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]